Bandet gjennomførte Europaturneen Iron Maiden Tour fra 1. april til 21. desember 1980 for å støtte albumet, blant annet som oppvarmere for Kiss under deres -Europaturné. De ble overrasket over å oppdage hvor kjente de hadde blitt rundt om i Europa, og Steve Harris bemerket at suksessen i Storbritannia hadde spredt seg. De ble møtt med store bannere og støtte i byer de aldri hadde hørt om. Dennis Strattons siste konsert med bandet var i Drammenshallen 13. oktober 1980. For å fullføre turneen ble Adrian Smith hentet inn som erstatter. Smith spilte for første gang med bandet under en TV-opptreden i det tyske musikkprogrammet 8. november 1980 i München i Vest-Tyskland.